Christian Karembeu

Christian Lali Kake Karembeu, nado en Lifou (Nova Caledonia) o 3 de decembro de 1970, é un exfutbolista francés de orixe kanaka. Xogaba de centrocampista defensivo e foi internacional coa selección francesa.

 Traxectoria 
Durante a súa carreira, Karembeu xogou no FC Nantes (1990-1995), no UC Sampdoria (1995-1997), no Real Madrid CF (1997-2000), no Middlesbrough FC (2000-2001), no Olympiakos (2001-2004), no Servette FC (2004-2005) e no SC Bastia (2005). Co equipo español gañou a Champions League no 1998 e no 2000. Foi un dos xogadores claves na consecución do título do 98.

 Selección nacional 
Karembeu foi internacional con Francia en 53 ocasións, marcando un só gol. Formou parte da histórica selección do país galo que acadou o triplete do Mundial de 1998, a Eurocopa do 2000 e a Copa Confederacións do 2001. Tamén estivo presente na Eurocopa de 1996.

Ademais, foi nomeado como mellor xogador da OFC en 1995 e 1998. A OFC reúne ás federacións de fútbol de Oceanía.

 Vida persoal 
O bisavó de Christian Karembeu, procedente de Nova Caledonia, foi un do cento de kanakas que foron levados a París en 1931 e expostos como "caníbales" polos franceses na Exposición colonial internacional de París. Máis tarde os "caníbales" foron intercambiados con Alemaña por algúns crocodilos.Political Football: Lilian Thuram  Channel 4, consultado: 25 de decembro de 2011 Por este motivo e polo pasado colonial francés non cantou nunca no campo o himno francés, A Marsellesa.

Karembeu casou coa modelo eslovaca Adriana Sklenaříková, que coñeceu nunha viaxe de avión. A parella separouse en marzo de 2011 e divorciáronse en decembro de 2012.

Palmarés
Club
Nantes
Ligue 1:  1994–95

Real Madrid
UEFA Champions League: 1997–98, 1999–00
Copa Intercontinental: 1998

Olympiacos
Super Liga de Grecia: 2001–02, 2002–03

Selección
Francia
Copa do Mundo: 1998
Eurocopa: 2000

Individual
Futbolista do ano de Oceanía: 1995, 1998

 Notas 

 Véxase tamén 
 Ligazóns externas 
Datos do xogador en bdfutbol.com 

Categoría:Nados en 1970
Categoría:Nados en Nova Caledonia
Categoría:Futbolistas de Francia
Categoría:Centrocampistas de fútbol
Categoría:Xogadores do Real Madrid CF
Categoría:Xogadores do FC Nantes‎
Categoría:Xogadores do UC Sampdoria
Categoría:Xogadores do Middlesbrough FC
Categoría:Xogadores do Olympiacos FC
Categoría:Xogadores do SC Bastia
Categoría:Xogadores da selección de fútbol de Francia
Categoría:Cabaleiros da Lexión de Honra
Categoría:Xogadores do Servette FC
Categoría:Futbolistas gañadores da Eurocopa
Categoría:Futbolistas gañadores do Mundial